<classify> Akizungumza na waandishi wa habari katika shule hiyo ya michezo iliyopo Mbweni nje kidogo ya jiji la Dar es Salaam, mwenyekiti wake Beatrice Mkomwa alisema kuwa kituo chao kina watoto zaidi ya 189 wenye umri tofauti, lakini hawana mfadhili hadi sasa, hivyo wanaendesha kituo hicho kwa shida.Alisema kuwa mbali na soka, kituo hicho ambacho ni kumbukumbu ya mwamuzi wa zamani wa kimataifa wa Tanzania, Msafiri Mkelemi, kinafundisha netiboli, riadha na soka la ufukweni.Alisema mipango yao kuwa na kituo kikubwa, kitakachowahudumia watoto wote kwa kuwapatia huduma ya chakula, malazi na afya tofauti na sasa, ambapo wengi wa watoto hao ambao ni wa mitaani hawakai kituoni hapo.Alisema kituo hicho kina watoto wenye umri kati ya miaka 7-9, 10-14, 18-20, 21-23 na 24-29 huku wasichana wakiwa 11 tu miongoni mwao.Mkomwa alisema kuwa mikakati yao kuwa na hosteli yao na viwanja vyao wenyewe, ambavyo watoto watavitumia kufanyia mazoezi na kuchezea mechi.Naye kocha wa timu ya soka Masoud Mkelemi alisema kuwa timu zao za umri tofauti zimekuwa zikifanya vizuri katika ligi mbalimbali.  <topic>: MICHEZO 